《送别陈侍郎应求知泉州》
宋代·林光朝

百片牙旗水面长，蔡邕题在刺桐乡。
十年杯酒开云榭，一样官衔过洛阳。
我亦携家缘送客，谁能扫地自焚香。
野桥冲腊寒梅白，莫要登临忆侍郎。

作者简介：（1114—1178）宋兴化军莆田人，字谦之，号艾轩。孝宗隆兴元年进士。通《六经》，从学者众，南渡后以伊、洛之学倡行东南者，自光朝始。累官国子司业兼太子侍读，出为广西提点刑狱，移广东，曾率郡兵击败入境之茶民军。召为国子祭酒，除中书舍人。后出知婺州，引疾提举兴国宫。卒谥文节。有《艾轩集》。